Title: ประกาศคณะกรรมการควบคุมการขนส่งทางบกประจำจังหวัดนครศรีธรรมราช ฉบับที่ 111 (พ.ศ. 2561) เรื่อง กำหนดเส้นทางสำหรับการขนส่งประจำทางด้วยรถโดยสาร

ประกาศคณะกรรมการควบคุมการขนส่งทางบก
ประจำจังหวัดนครศรีธรรมราช
ฉบับที่
๑๑๑ (พ.ศ. ๒๕๖๑)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]

ด้วยคณะกรรมการควบคุมการขนส่งทางบกประจำจังหวัดนครศรีธรรมราช
ได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น
อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดนครศรีธรรมราช ในการประชุมครั้งที่
๒/๒๕๖๑ เมื่อวันที่ ๑๙ มิถุนายน ๒๕๖๑ และได้รับอนุมัติจากคณะอนุกรรมการพิจารณากิจการขนส่งทางบกกลาง
ในการประชุมครั้งที่ ๕/๒๕๖๑ เมื่อวันที่ ๒๓ กรกฎาคม ๒๕๖๑ โดยได้การรับมอบหมายจากคณะกรรมการควบคุมการขนส่งทางบกกลาง ในการประชุมครั้งที่
๖/๒๕๕๙ เมื่อวันที่ ๒๕ พฤษภาคม ๒๕๕๙ จึงให้กำหนดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดนครศรีธรรมราช สายที่ ๘๕๙๓ โรงไฟฟ้าขนอม  หาดหน้าด่าน  บ้านในเพลา
โดยให้ใช้รายละเอียดเส้นทางดังนี้ คือ

สายที่ ๘๕๙๓ โรงไฟฟ้าขนอม 
หาดหน้าด่าน  บ้านในเพลา
เริ่มต้นจากสถานที่จอดรถโดยสารประจำทางบริเวณโรงไฟฟ้าขนอม
ไปตามทางหลวงแผ่นดินหมายเลข ๔๐๑๔
ผ่านตลาดเทศบาลท้องเนียน ตลาดสดเทศบาลตำบลขนอม ถึงแยกปลาโลมา แยกซ้ายไปตามทางหลวงแผ่นดินหมายเลข ๔๒๓๒ ผ่านหาดหน้าด่าน หาดในเปร็ต แยกซ้ายไปตามทางหลวงชนบทหมายเลข นศ. ๔๐๗๓ ผ่านชุมชนบ้านในเพลา
ไปสุดเส้นทาง ณ สถานที่จอดรถโดยสารประจำทางบริเวณบ้านในเพลา

ประกาศ
ณ วันที่ ๗ สิงหาคม พ.ศ. ๒๕๖๑
สกล
 จันทรักษ์
รองผู้ว่าราชการจังหวัดปฏิบัติราชการแทน
ผู้ว่าราชการจังหวัดนครศรีธรรมราช
ประธานกรรมการควบคุมการขนส่งทางบกประจำจังหวัดนครศรีธรรมราช

[เอกสารแนบท้าย]

๑. บัญชีประกาศคณะกรรมการควบคุมการขนส่งทางบกประจำจังหวัดนครศรีธรรมราช
เรื่อง กำหนดเส้นทาง

(ดูข้อมูลจากภาพกฎหมาย)

พรวิภา/จัดทำ
๒๗
กุมภาพันธ์ ๒๕๖๒

[๑]
ราชกิจจานุเบกษา เล่ม ๑๓๕/ตอนที่ ๗๖ ง/หน้า ๑๘/๔ ตุลาคม
๒๕๖๑